1792- സപ്റ്റമ്പർ 21/22-ന് രാജവാഴ്ച അവസാനിപ്പിച്ച് പ്രഥമ ഫ്രഞ്ച് റിപബ്ലിക് ഭരണകൂടം അധികാരത്തിൽ വന്നു. രാജ്യദ്രോഹിയെന്നു വിധിക്കപ്പെട്ട ലൂയി പതിനാറാമൻ 1793 ജനവരി 21-ന് കഴുവിലേറ്റപ്പെട്ടതോടെ, അയൽരാജ്യങ്ങളിൽ നിന്നുള്ള ഭീഷണി വർദ്ധിച്ചു, രാജ്യത്തിനകത്ത് രാജപക്ഷക്കാരും (Royalists) സായുധകലാപം തുടങ്ങി. താമസിയാതെ പ്രക്ഷോഭകാരികളെ അടിച്ചമർത്താനായി വിപ്ലവക്കോടതികളും(Revolutionary Tribunal) പൊതുസുരക്ഷാസമിതിയും (Committee for Public safety), നിലവിൽ വന്നു., . ജാകോബിൻസ് എന്നറിയപ്പെട്ട തീവ്രവിപ്ലവപക്ഷത്തിന് ഭൂരിപക്ഷമുണ്ടായിരുന്ന സുരക്ഷാസമിതിയുടെ നേതൃത്വം മാക്സിമിലിയൻ റോബേസ്പിയർക്ക് ആയിരുന്നു., സംശയത്തിന്റെ പേരിൽ പോലും ആരേയും തടവിലാക്കാനോ വധശിക്ഷക്കുവിധിക്കാനോ ഉള്ള നിയമം നടപ്പായി., റോബേസ്പിയറുടെ ഭീകരവാഴ്ചക്കാലത്ത് (1793 സപ്റ്റമ്പർ മുതൽ 1794 ജൂലൈ) സാധാരണക്കാരും വൈദികരും കന്യാസ്ത്രീകളുമടക്കം ഇരുപത്തായ്യായിരത്തിൽപ്പരം പേർ വധിക്കപ്പെട്ടു.വിപ്ലവവർഷം IIതെർമിഡോർ 9-ന് (1794 ജൂലൈ 27) നിയമസഭയിലെ ഒരു വിഭാഗം ജനപ്രതിനിധികൾ ഈ രക്തച്ചൊരിച്ചിലിനെതിരായി പ്രതികരിച്ചു. ഇവർക്കു നേതൃത്വം നല്കിയത്, പോൾ ബറാസും ടാലിയെനും ജോസെഫ് ഫോഷേയും ആയിരുന്നു. മിതവാദികളുടെ ഈ വിഭാഗം പിന്നീട് തെർമിഡോറിയൻസ് എന്ന പേരിൽ അറിയപ്പെട്ടു. അധികാരഭൃഷ്ടനായ റോബേസ്പിയർ ഗില്ലോട്ടിന് ഇരയായതോടെ ഭീകരവാഴ്ചയും അവസാനിച്ചുവെങ്കിലും രാഷ്ട്രീയാന്തരീക്ഷം ശാന്തമാകാൻ പിന്നേയും സമയമെടുത്തു.. നാഷണൽ കൺവെൻഷൻ ഭരണഘടന പുതുക്കിയെഴുതി, വിപ്ലവവർഷം III-ലെ പുതിയ ഭരണഘടന ഫ്രുക്റ്റിഡോർ 5-ന് (1795 ഓഗസ്റ്റ് 22) പ്രഖ്യാപിക്കപ്പെട്ടു. 
ഡയറക്റ്ററി ഭരണം
ഫ്ലോറിയാൽ 22, വിപ്ലവവർഷം VI(11 മെയ് 1798)
പശ്ചാത്തലം
പ്രയറിയാൽ VI-ഫ്ലോറിയാൽ VII (ജൂൺ-1798-മെയ് 1799)